Virginia Torrecilla

**Virginia Torrecilla** (Cala Millor, Mallorca; 1994ko irailaren 4a) mallorcar futbolaria da eta Espainiako Lehen Mailako Atletiko Madrilgo Klubean zentrokide jokatzen du. 2019ko urritik, Espainiako selekzioaren kapitaina da, eta harekin egin zuen debuta 2013an. 

19 urtez beherakoen Europako txapeldunordea izan zen, eta Eurocopan eta Munduko futbol txaperlketan parte hartu du. FC Bartzelonarekin, 3 Liga eta 2 Erregina-kopa irabazi zituen.

2019ko Munduko Futbol Txapelketan, FIFAk honelaxe argitaratu zuen: *"5 balira legez jokatzen du, jokaldiak hasten laguntzen du eta taldearen erdibitzailea sendotuz, bere potentzia fisikoari eta kalitateari esker.* *Distantzia ertaineko tiro ona du."*

## Ibilbidea 
### Mallorcako hastapenak 
Futbolean, kalean eta lagunekin hasi zen. 9 urterekin *Badia Cala Millor*-en lagun batekin eman zuen izena, amaren laguntzarekin eta aitak jakin gabe. Gero *Club Deportivo Serverense*ko oinarrizko kategorietan ibili zen kadeteen lehen urtera arte. 2009an, 14 urte zituela, *Unión Deportiva Collerense*n sartu zen, eta 2009ko irailaren 3an Lehen Mailan debuta egin zuen, jokatzeko baimen berezi batekin, egun bat falta baitzuen onartutako 15 urteko gutxieneko adina betetzeko.

Denboraldi horretan, hirukoitza lortu zuten, denboraldiaren hasieran Katalunia Kopa eta Erregina Kopa irabazi baitzituzten, finalean *Prainsa Zaragoza*ri (4-0) irabazi ondoren . 2012ko irailaren 26an, Champions Leaguean (UEFA) debuta egin zuen, eta final-zortzirenetan galdu zuten *Arsenal*en aurka. Urte horretan *Draft Futboleko Hamaika Idealen artean* aukeratu zuten.

2013/14 denboraldian, Liga irabazi zuten berriz ere, nagusitasun handiarekin: galdu gabeko 55 jardunaldi metatu zituzten, eta txapelketa amaitu baino bi egun lehenago txapeldunak ziren. Partidetan ohiko titularra izan zen, eta bere eremutik markatu zuen gol batek nazioarteko prentsan oihartzuna izan zuen. 

Erreginaren Kopa *Bilboko Athletic Club* taldearen aurka irabazi zutenean ere (1-1, 5-4 penaltietan) bikoitza lortu zuten. Txapeldunen Ligan final-laurdenetara heltzea lortu zuten, eta *Wolfsburgo*ren aurka erori egin ziren. Banakako mailan, berriz hautatu zuten Futboleko Draft Hamaika Idealean eta Balear Uharteetako Futbol Federazioak Urrezko Bota eman zion.

2014-2015 denboraldian *FC Bartzelona* taldearekin liga irabazi zuen berriro, laugarren aldiz eta jarraian. Txapeldunen Ligan, final-zortzirenetan kanporatu zituen *Bristol Academy WFC* taldeak. Erregina Kopan finalerdietan kanporatu zituen *Valentzia*k. Draft Futbolaren Hamaika idealean aukeratu zuten berriro 2015erako. Klubean egon zen hiru denboraldietan, erdilari aurreratua izatetik erdilari defentsa izatera atzeratu zen, hau da, zelaiaren erdiguneko buru zen.

### Frantziako etapa 
thumb|400px|*Torrecilla Montpellier HSC-n, 2017ko otsailean, Olympique Lyonnais-ekin jokatu ondoren.*
2015ean, Frantziako *Montpellier HSC* taldearekin fitxatu zuen, *Washington Spirit* eta *Municheko Bayern* taldeen eskaintzak baztertuta. Fitxaketa hori egiteko arrazoiak, batez ere, hauexek izan ziren, munduko jokalaririk onenekin lehiatu eta hazi ahal izatea, hizkuntza antzekoagoa eta emakumezkoen futbola Espainian baino askoz baloratuagoa izatea. Ligako lehen jardunaldian hasi zen, 2015eko abuztuaren 30ean, eta *Nîmes*en aurkako (7-0) garaipenean titularra izan zen. Ligako 22 partidetan parte hartu zuen eta hirugarren postua lortu zuten lehiaketan. 2016ko urtarrilaren 10ean, taldearen lehen gola markatu zuen Frantziako Koparen final-hamaseirenetan, *Vore Montoison*en aurka (12-0) irabazi zutenean. Lehiaketaren amaiera iritsi zen: 33. minutuan Andressa Alves ordezkatu zuen, eta *Lyongo Olympique* taldeak garaitu zituen.

2016-2017 denboraldian Ligako azpi-txapelketa lortu zuten. 17 partidu jokatu zituen eta *Metz* taldearen aurka (5-0) irabazi zuten lehen jardunaldian, eta Txapeldunen Ligaren hurrengo ediziorako sailkatu ziren. Frantziako Kopan 4 partida jokatu zituen eta gol bat markatu zuen, *Saint-Étiñe* taldeak kanporatu zituen final-laurdenetara iritsita.

2017-2018 denboraldian 4 gol markatu zituen, eta Ligako 18 partidatatik 7 jokatu zituen, hirugarren postuan geratu zirelarik. Txapeldunen Ligan, final-zortzirenetako itzulerako partidan, goletako bat *Brescia*ri eman zion, eta final-laurdenetara iritsi ziren, eta *Chelse*ak kanporatu zituen. Kopako finalerdietan, *Lyongo Olympique* taldeak kanporatu zituen.

2018-2019 denboraldian hirugarren postua lortu zuen Ligan: Torrecillak 17 partida jokatu zituen, gol bat markatuta eta bi asistentzia emanda. Kopako final-hamaseirenetara baino ez ziren iritsi, *Paris FC* taldeak kanporatu baitzituen. Denboraldia amaitzean, bere sare sozialetan lau denboraldi horietan bere ondoan egon zirenei eskerrak emanez taldea uzten zuela iragarri zuen.

### Espainiara itzultzea 
ezkerrera|thumb|300px|Emakumezkoen Atlético Madrid 20191103
2019ko uztailaren 12an, bi denboralditarako fitxatu zuen Atlético Madrilek. Komunikatu ofizialean klubak Europako zentrokanpista onenetakotzat jo zuen eta bere adimena, lana, aurkariari aurrea hartzen jakitea eta baloi tratu ona nabarmendu zituen. Komunikabideek "fitxaketa izar" gisa kalifikatu zuten, eta beren gaitasun garrantzitsuenak fisikoa, ikuskera, ukitua eta antolatzeko gaitasuna zirela esan zuten. 2019ko irailaren 7an hasi zen Atlético Madrilen, eta Huelvako *Sportingi* (0-1) irabazi zioten *Nuevo Colombino* estadioan, Silvia Meseguerren ordez jokatu zuen bigarren zatian.  2019ko irailaren 12an *Atlético Spartak Subotica*ren aurka jokatu zuen partidan sartu zuen etapa berriko lehen gola. Bere golari esker, (2-3) irabazi zuten partida, amaitzear zegoela, 90. minutuan, Txapeldunen Ligako final-hamaseirenetako joanean. Ligako 20 partida jokatu zituen, eta Covid-19 pandemia zela eta bertan behera utzi baino lehen, 2 asistentzia eman zuen. Urte horretan txapeldunordeak geratu ziren. Superkopako finalerdia jokatu zuen: *F. C. Barcel*ona taldeak garaitu zituen, eta Erregina Kopako final-zortzireneko *Betis*en aurkako partida, sevillarrek, penalti-multzoan irabazi zuten.
eskuinera|thumb|200px|Beroketan Madril CFF taldearen aurka jokatzeko 2019-10-20
Bi urte inguru kanpoan eman ondoren, garuneko tumore batetik errekuperatuta, berriro jokatu zuen 2022ko urtarrilaren 23an Espainiako Superkoparen finalean, *F. C. Barcelona*ren aurka.

## Selekzioarekin 
### 19 urtez azpikoak 
Balearretako selekzioko kategoria guztietako kide izan zen, eta 18 urtez azpikoen kapitaina izan zen azken urtean. Bigarren partidan, *Moldavia*ren aurrean, titularra izan zen eta 3 asistentzia eman zituen. Hirugarren partidan, *Suitza*ren aurkakoan, ordezkoa izan zen. Hiru garaipenekin, Espainiako *Elite* *Ronda*rako sailkatu eta 2012ko apirilean jokatu zen. Torrecilla ordezkoa izan zen Italiaren aurkako lehen partidan (4-0), eta titularra *Errusia*ren (4-0) eta *Eskozia*ren (3-2) aurkako partidetan. Hiru garaipenekin sailkatu ziren Turkian uztailean jokatu zen azken faserako. Espainiak *Serbia*ri (3-0) irabazi zion taldeen faseko lehen partidan, Torrecilla titular zuela eta txartel horia ikusi zuela. *Ingalaterra*ri ere (4-0) irabazi zion bigarren partidan. Finalerdietarako sailkaturik, hirugarren partida ez zuen jokatu *Suedia*ren aurka, eta berdinketa lortu zuten. Finalaurrekoan, berriz ere titularra izan zen, eta aurkakoei lan gehien eman zien jokalarietako bat izan zen, baina amaitzeko hiru minutu baino ez zirela falta Raquel Pinelek sartutako golari esker (1-0) emaitzarekin irabazi zuten. Txapelketaren finalean jokatu zuen berriz ere, eta *Suedia*k (1-0) irabazi zuen luzapenean; beraz, txapelketa txapeldunorde gisa amaitu zuten. Torrecillak bi gol eta hiru asistentzia izan zituen sailkapeneko lehen fasetik.

UEFA 2013ko 19 urtez beherakoen Emakumezkoen Europako Txapelketarako sailkapen-fasean parte hartu zuen, eta sailkapeneko lehen txandako bi partida jokatu zituen  eta bigarren txandako hiru partidak. Fase horretan, Alemaniaren (2-1) eta Greziaren (3-2) aurka galdu egin zuten, eta, beraz, kanporatuta, ezin izan zuten parte hartu azken fasean. Horren ondorioz, beheko kategorietako Selekzioaren 19urtez beherakoen aldia amaitu zuen.

### Selekzio Nagusiarekin eta 2013ko Eurokoparekin debuta 
Selekzio Nagusiarekin, 2013ko ekainean, *Danimarka*ren aurkako lagunarteko batean egin zuen debuta, eta 2013ko Eurokopa jokatzeko deitu zioten. Lehiaketako jokalaririk gazteena izan zen, baina ez zen jokatzera iritsi. *Espainia* Eurokopako C taldean egon zen, eta *Frantzia*, *Ingalaterra* eta *Errusia* izan zituen aurkari. Uztailaren 12an, lehen partida jokatu zuen *Ingalaterra*ko selekzioaren aurka, eta (3-2) irabazi zuen. *Gales*en aurrean (0-1) galdu zuten, eta Errusiaren aurrean (1-1) egin zuten. Hilaren 22an, final-laurdenak jokatu zituzten Kalmar (Suedia) *Norvegia*ren aurka (1995ean munduko txapelduna eta 2000n olinpiarra), eta (3-1) galdu zuten.

### 2015eko munduko txapelketa 
2013ko urriaren 27an, partida ofizialean  debuta *Estonia*ren aurka jokatu zuen, eta (6-0) emaitzarekin lortu zuten garaipena, Kanadan 2015eko Munduko Txapelketarako balio zuen partidan. Sailkapen-faseko hamar partidetatik bederatzitan izan zen titularra, eta Txekiar Errepublikaren aurkako azken partidan gelditu zen jokatu barik, ordurako sailkatuta baitzeuden. Hautatzaileak, selekzioak ez zeukan futbolari-profil bat aurkitu zuen beregan, eta jokoan zegoen baloia ateratzeko gaitasuna zuen defentsa-zentrokanpista zen haren rola.

2015eko maiatzaren 11n Munduko Futbol Txapelketako azken faserako deia jaso zuen.  Lan ona egin zuen arren, ez zuen behin betiko *Costa Rica*ren aurkako partida jokatu, hautatzaileak zenbait mediapuntarekin jokatzea erabaki baitzuen, baina ez zuten golik sartu partida berdintzeko. Bigarren partidan egin zuen titular debuta, *Brasil*en aurka 2015eko ekainaren 13an. Partida hartan, (1-0) galdu zuten. Hirugarren partidan, Korearen aurkakoan, titular jokatu zuen berriro, eta (2-1) irabazi zuten korearrek partida galtzen aritu ostean. Hedabideek Torrecillaren jokoa nabarmendu zuten bi partidetan.

Virginiak, Munduko Futbol Txapelketan emaitza txarrak izan ondoren, hautatzailea, Ignacio Quereda, kritikatu egin zuen, eta, parte hartu zuten beste jokalariekin batera, komunikatu baten bidez, haren dimisioa eskatu zuen. Arrazoietako batzuk hauexek izan ziren:  Kanadarainoko bidaiaren eta kontzentrazioaren plangintza txarra, taldearekin erabilitako metodologia, lagunarteko partidarik eza eta hautatzaileak berak egiten zituen aurkarien azterketa eskasa izatea. Hautatzailea aldatu ezik, selekzioarekin ez jokatzea erabaki zuten. Uztailaren 30ean lortu zuten hautatzailea aldatzea.

### 2017ko Eurokopa eta Algarve Kopa 
Jorge Vilda hautatzaile berriak Torrecillarekin jarraitu zuen, eta lehen lagunarterako deitu zion. 2015eko urriaren 27an,  Eurokopako sailkapen-faseko lehen partidan markatu zuen lehen gola, *Finlandia*ren aurkako garaipenaren gola markatzean (2-1). Sailkapen-faseko zortzi partidetatik zazpitan parte hartu zuen, lehen sei partidak osorik jokatu zituen, eta, sailkatuta zeudela, azken partidan ordezkoa izan zen. Beste bi gol ere markatu zituen, 2016ko urtarrilaren 24an Montenegrori (0-7) irabazita, eta 2016ko apirilaren 8an *Portugal*en aurka, (1-4) garaituta. Tartean, 2016ko martxoaren 8an lagunarteko deskontuan berdinketaren gola sartu zuen *Eskozia*ren aurka.

Eurokopa prestatzeko fasean, lagunarteko Algarve Kopa irabazi zuten. Torrecillak txapelketako lau partidetatik bi jokatu zituen.

2017 urteko ekainaren 20an Jorge Vildak Eurokoparen azken faserako deialdian deitu zion. Ez zuen jokatu lehen partidan *Portugal*en aurka (2-0) irabazi zutenean. *Ingalaterra*ren aurkako bigarren partidan, 89. minutuan atera zuen hautatzaileak, Espainia (2-0) galtzen ari zenean. Eskoziaren aurkako talde-faseko hirugarren partida ere ez zuen jokatu. Han, Espainiak galdu egin zuen, baina final-laurdenetarako sailkatu egin zen, gol-aldea hobea zelako. Final-laurdenetan, Espainiak aurre egin zion Austriari, Torrecilla, luzapenaren bigarren zatian hasi zen jokatzen. Penaltietan Espainia kanporatua izan zen.

### 2019ko Munduko Txapelketa eta Zipre Kopa 
Munduko txapelketarako sailkapen-fasean, berriz ere parte-hartze handia izan zuen jokalarietako bat izan zen: zortzi sailkapen-partidak jokatu zituen, horietako zazpi titular gisa, eta gol bat markatu zion *Austria* taldeari, 2017ko azaroaren 29an. Partida guztiak irabazi zituzten, eta Frantziako 2019ko Munduko Txapelketarako sailkatu ziren.

ezkerrera|thumb|400px|*Virginia Torrecilla (behean), 2018ko apirilean, Austriaren aurkako partida baten ondoren.*
Tartean, *Zipre Kopa* irabazi zuten 2018an. Torrecillak hiru partida jokatu zituen *Austria*ren eta *Txekiar Errepublika*ren aurka taldeen fasean, eta finalean *Italia*ren aurka. 2018ko azaroaren 8an nazioarteko 50 partida bete zituen Selekzio Nagusiarekin, *Polonia*ren aurkako lagunarteko partida batean. 2019ko apirilaren 5ean seigarren gola markatu zuen Selekzioarekin, *Brasil*en aurkako lagunarteko partida batean, Espainak bere historian lehen aldiz irabaztea lortu zuen partidan.

2019ko maiatzaren 20an deitu zuten Frantziako 2019ko Munduko Futbol Txapelketarako azken faserako, eta lau partidetan izan zen titular. *Hego Afrikare*n aurkako lehen partidan asistentzia bat eman zuen, eta jokoz kanpo egoteagatik gol bat kendu zioten. *Espainia*k *Hegoafrika*rren hasierako gola gainditu zuten (3-1) emaitzarekin irabazteko. Alemaniaren aurkako bigarren partidan (1-0) galdu zuten, eta kolpe bat hartu zuenez, taldearen azken  partidarako zalantza zen. Azkenean errekuperatu ahal izan zen, eta partida osoa jokatu zuen *Txina*ren aurka, golik gabeko berdinketaz amaitu zuten; *Espainia* final-zortzirenetara igaro zen, bigarren mailako talde gisa. Torrecilla *Espaini*ako jokalari garrantzitsuenetako bat izan zen. Final-zortzirenetan, *Estatu Batu*etan, penalti bat egin zuen. Penalti hori prentsako askori oso zorrotza iruditu zitzaien, eta Torrecillak berak ere uste du ez zela seinalatu behar izan, eta (2-1) emaitzarekin, azkenean Munduko Txapelketako txapeldunak izango zirenek kanporatuta gelditu ziren.

2020ko azaroan, Marca egunkariak Hautaketa Saria eman zion.

### 2021eko Eurokopa 
*Ingalaterra*ko Eurokoparako sailkapen-fasea hastean kapitain hautatu zuten. Sailkapen-faseko lehen partidan, *Azerbayán*en aurka, gol bat markatu zuen. Partida horretan kendu egin behar izan zuten lesioarengatik, ezkerreko belaunaren barneko alboko lokailuan egindako zaintiratu batengatik.

## Estatistikak 
### Klubak 
***2022ko urtarrilaren*** 23an *jokatutako azken partidan eguneratua*.*Iturria: UEFA - LaLiga - Balantzea - LTA Agency - Foot o Femenin - FBREF - SoccerWay - FootballDatabase - Soccer Donna.* ***2020ko martxoaren*** ***11n*** *jokatutako azken partidan eguneratua*.

#### Munduko partaidetzak 
#### Eurokopetako partaidetzak 
## Palmaresa 
### Txapelketa nazionalak 
### Nazioarteko txapelketak 
### Banakako goraipamenak 
## Bizitza pribatua 
2020ko maiatzaren 21ean, Torrecillak jakinarazi zuen hilaren 14an garuneko tumore bat zeukala esan ziotela. Maiatzaren 18an operazioa arrakastaz egin zioten. 2022ko urtarrilaren 23an, Torrecilla zelai berdera itzuli zen *FC Bartzelona* eta *Atlético Madril* taldeen arteko partidan, Espainiako Superkoparen finalean. Torrecilla  ordezko gisa hasi zen, eta 85. minutuan zelairatu zen, harmailetako zale guztiak txalo eta txalo ari zirela. Torrecillak ezin izan zuen gauza askorik egin *Atletico*ren porrota saihesteko (0-7) galtzen ari baitziren. Partidaren ondoren, FC Bartzelonako jokalariak, bere kide-ohiak gora-goraka altxatu zuten.'  

## Erreferentziak 
## Kanpo estekak